als_Latn dik_Latn sag_Latn
Trajneri i Serbisë, Dik Advokat ka mbrojtur skuadrën e tij duke insistuar se ajo nuk e nisi incidentin që shkaktoi ndërprerjen e ballafaqimit me Shqipërinë në Beograd, në kuadër të eliminatoreve për Euro 2016. Komisioni Disiplinor i UEFA-s vendosi që dueli të regjistrohet me rezultat zyrtar 3:0 në favor të vendasve që prapë u penalizuan me tri pikë për organizim të dobët të takimit. “Jam i dëshpëruar me vendimin e UEFA-s, të gjithë e kanë parë se Serbia nuk e filloi incidentin e më pas u dënua vetëm njëra palë, skuadra ime. Jemi duke u përgatitur që t’i zhvillojmë ndeshjet pa publikë”, deklaroi Advokat për mediat serbe.
Në Maqedoni sërish thirrje raciste ndaj shqiptarëve
Ndërpritet ndeshja e basketbollit në Maqedoni, koret ofenduese ndaj shqiptarëve
Ndeshja derbi ndërmjet Rabotniçkit dhe MZT Skopjes nuk e ka pritur fundin, pasi e njëjta është ndërprerë në tre minuta para fundit të çerekut të tretë, kur rezultati ishte 51-35 në të mirë të Rabotniçkit. Treshja e gjyqtarëve, siç transmeton ‘Koha’ kërkoi që pjesa e tribunës ku ishin të vendosur tifozët e Rabotniçkit të zbrazet pasi deri në ato momente ata kanë hedhur objekte të forta, pavarësisht paralajmërimeve të mëparshme nga spikeri i ndeshjes. Të udhëhequr nga Mickovski treshja e gjyqtarëve u tërhoqën në dhomat e tyre të zhveshjes, ndërsa ata i ndjekën edhe basketbollistët mysafir. Ndërkohë, pas këtij vendimi skuadra nikoqire Rabotniçki nuk ka pranuar të del dhe të luajë pa përkrahjen e tifozëve të tyre. Këtë vendim ata ia kanë shprehur treshes së gjyqtarëve, me çka edhe u shënua fundi i parakohshëm i ndeshjes. Në ditët e ardhshme mbetet të vendoset se si Komisioni për Gara do të regjistrohen ndeshja në fjalë. Në bazë të rregullores fitorja me rezultat zyrtar do ti takojë MZT Skopjes, ndërsa ekziston mundësia që Rabotniçki të diskualifikohet dhe të dërgohet në rang më të ulët, Ligën e tretë. Në ndërkohë edhe në këtë përballje nuk kanë qenë të kursyer shqiptarët, edhe pse as Rabotniçki e as MZT Skopje nuk ka asnjë basketbollist shqiptar. Gjatë ndeshjes tifozët nikoqirë “City park Boys” filluan koret kundër shqiptarëve duke kënduar ‘Kush nuk kërcen, është shqiptar’.
Serbët shfajësohen
Në një kohë që në Serbi vazhdojnë të jenë të pakënaqur për vendimin e UEFA-s pas trazirave në sfidën kundër Shqipërisë, nga lojtarët që aktivizohen jashtë vendit vjen një mesazh ndryshe. Ai është sulmuesi i Lacios, Philip Djordjeviç që me 5 golat e tij sezonalë ka fituar zemrat e tifozëve bardhekaltër. Në një intervistë dhënë për mediat italiane, bomberi është pyetur edhe për ndeshjen Serbi-Shqipëri por ai ka zgjedhur të përgjigjet me diplomaci duke zgjedhur të pranojë vendimin e marrë nga UEFA. “Kjo është një histori e mbyllur. UEFA mori një vendim dhe ne tani duhet të mendojmë për ndeshjet e tjera pasi duhet të marrim sa më shumë pikë që të jetë e mundur”, theksoi Djordjeviç.
als_Latn als_Latn als_Latn als_Latn als_Latn als_Latn